1946 बीतेआ तां 47 आई गेआ तदूं अ’ऊं तीसरी जमात च पढ़दा हा। देश विभाजन दियां गल्लां साढ़ें घर सनोचदियां रौंह्‌दियां हियां: फ्ही 1947 च जेह्‌ड़ी भान पेई उसदे किश दक्ख मिगी अज्ज बी चेता न। पर साढ़े ग्रां च इ’नें दिनें जेह्‌ड़ें आगू हे उदं च दीनू भाई पन्त होर नेई हे। ओह् ते दुए गै लोक हे। उ’नें जे किश कीता उसदी चेता औंदे गै अज्ज बी शरीर च कम्बनी होन लगदी ऐ। खैर एह् दौर खत्म होआ तां इक नमां दौर शुरू होआ जिस च ग्रां च जेह्‌ड़ा नमां रहनुमां उब्भरेआ ओह् मेरा पनछानु हा ते उसदा नां हा दीनू भाई पन्त।